สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 21 ธ.ค.59
22 ธ.ค. 2559

ดัชนีดาวโจนส์ตลาดหุ้นนิวยอร์กปิดอ่อนแรงลง เมื่อคืนนี้ (21 ธ.ค.) เนื่องจากนักลงทุนเทขายทำกำไรหลังจากดัชนีดาวโจนส์ปิดลบติดต่อกัน 2 วันทำการก่อนหน้านี้ นอกจากนี้ ตลาดยังได้รับแรงกดดันจากการร่วงลงของราคาน้ำมันดิบ อย่างไรก็ตาม ดาวโจนส์ปรับตัวลงในกรอบจำกัด เนื่องจากตลาดขานรับรายงานที่ว่า ยอดขายบ้านมือสองของสหรัฐพุ่งขึ้นแตะระดับสูงสุดรอบเกือบ 10 ปี
ดัชนีเฉลี่ยอุตสาหกรรมดาวโจนส์ปิดที่ 19,941.96 จุด ลดลง 32.66 จุด หรือ -0.16%  ดัชนี NASDAQ ปิดที่ 5,471.43 จุด ลดลง 12.51 จุด หรือ -0.23% ดัชนี S&amp;P500 ปิดที่ 2,265.18 จุด ลดลง 5.58 จุด หรือ -0.25%
 
ตลาดหุ้นยุโรปปิดปรับตัวลง เมื่อคืนนี้ (21 ธ.ค.) เนื่องจากความวิตกกังวลเกี่ยวกับภาคธนาคารของอิตาลี หลังจากธนาคาร Monte dei Paschi di Siena (BMPS) ซึ่งเป็นธนาคารใหญ่เป็นอันดับ 3 ของอิตาลี ออกมายอมรับว่า ทางธนาคารอาจดำเนินธุรกิจได้เพียง 4 เดือน หากธนาคารไม่สามารถเพิ่มทุนได้
ดัชนี Stoxx Europe 600 ปรับตัวลง 0.2% ปิดที่ 360.56 จุด
ดัชนี CAC-40 ตลาดหุ้นฝรั่งเศสปิดที่ 4,833.82 จุด ลดลง 16.07 จุด หรือ -0.33% ดัชนี DAX ตลาดหุ้นเยอรมันปิดที่ 11,468.64 จุด เพิ่มขึ้น 3.90 จุด หรือ +0.03% ดัชนี FTSE 100 ตลาดหุ้นลอนดอนปิดที่ 7,041.42 จุด ลดลง 2.54 จุด หรือ -0.04%
 
ตลาดหุ้นลอนดอนปิดปรับตัวลง เมื่อคืนนี้ (21 ธ.ค.) เนื่องจากนักลงทุนเทขายทำกำไร ภายหลังจากดัชนี FTSE 100 ปิดบวกต่อเนื่อง 4 วันทำการก่อนหน้านี้ ขณะที่นักวิเคราะห์จับตาดูว่าดัชนี FTSE 100 จะสามารถประคองตัวอยู่เหนือระดับแนวรับทางจิตวิทยาที่ระดับ 7,000 จุดไว้ได้ภายในสิ้นปีนี้หรือไม่
ดัชนี FTSE 100 ปิดลดลง 2.54 จุด หรือ 0.04% แตะที่ 7,041.42 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลง เมื่อคืนนี้ (21 ธ.ค.) หลังจากสำนักงานสารสนเทศด้านพลังงานของรัฐบาลสหรัฐ (EIA) ระบุว่า สต็อกน้ำมันดิบของสหรัฐพุ่งขึ้นในสัปดาห์ที่แล้ว สวนทางกับที่นักวิเคราะห์คาดการณ์ว่าจะปรับตัวลดลง ซึ่งข้อมูลดังกล่าวส่งผลให้เกิดความวิตกกังวลเกี่ยวกับภาวะน้ำมันล้นตลาด
สัญญาน้ำมันดิบ WTI ส่งมอบเดือนก.พ.ลดลง 81 เซนต์ หรือ 1.5% ปิดที่ 52.49 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.ลดลง 89 เซนต์ หรือ 1.6% ปิดที่ 54.46 ดอลลาร์/บาร์เรล
 
สัญญาทองคำตลาดนิวยอร์กปิดขยับลง เมื่อคืนนี้ (21 ธ.ค.) เนื่องจากนักลงทุนลดการถือครองทองคำในฐานะสินทรัพย์ที่ปลอดภัย หลังจากมีรายงานว่ายอดขายบ้านมือสองของสหรัฐพุ่งขึ้นแตะระดับสูงสุดในรอบเกือบ 10 ปี
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 40 เซนต์ หรือ 0.1% ปิดที่ 1,133.20 ดอลลาร์/ออนซ์
สัญญาโลหะเงินส่งมอบเดือนมี.ค.ปรับลง 13.8 เซนต์ หรือ 0.86% ปิดที่ 15.979 ดอลลาร์/ออนซ์
สัญญาพลาตินัมส่งมอบเดือนม.ค.ลดลง 9.6 ดอลลาร์ หรือ 1.04% ปิดที่ 914.40 ดอลลาร์/ออนซ์
สัญญาพัลลาเดียมส่งมอบเดือนมี.ค.ร่วงลง 10.95 ดอลลาร์ หรือ 1.6% ปิดที่ 659.90 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (21 ธ.ค.) เนื่องจากนักลงทุนเทขายทำกำไรหลังจากดอลลาร์ทะยานขึ้นแข็งแกร่งก่อนหน้านี้ โดยความเคลื่อนไหวดังกล่าวได้สกัดปัจจัยบวกของรายงานที่ว่า ยอดขายบ้านมือสองของสหรัฐได้พุ่งขึ้นแตะระดับสูงสุดรอบเกือบ 10 ปี
ดอลลาร์อ่อนค่าลงเมื่อเทียบกับเยน ที่ระดับ 117.55 เยน จากระดับ 117.71 เยน และอ่อนค่าลงเมื่อเทียบกับฟรังก์สวิส ที่ระดับ 1.0261 ฟรังก์สวิส จากระดับ 1.0286 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0428 ดอลลาร์ จากระดับ 1.0392 ดอลลาร์ ในขณะที่ปอนด์อ่อนค่าลงแตะ 1.2343 ดอลลาร์ จากระดับ 1.2361 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7304 ดอลลาร์ จากระดับ 0.7255 ดอลลาร์